इससे पहले कांग्रेस अध्‍यक्ष राहुल गांधी समेत कई विपक्षी नेता पीएम की चुप्‍पी पर सवाल उठा चुके हैं. कांग्रेस अध्यक्ष राहुल गांधी ने देश में महिलाओं और बच्चों के खिलाफ हिंसा को लेकर शुक्रवार को प्रधानमंत्री नरेंद्र मोदी पर निशाना साधते हुए कहा कि इस मामले में उनकी चुप्पी अस्वीकार्य है और भारत उनके बोलने का इंतजार कर रहा है. कांग्रेस अध्यक्ष ने एक दिन पहले ही कठुआ और उन्नाव की बलात्कार की घटनाओं के विरोध में देर रात को इंडिया गेट तक मार्च निकाला था. उन्होंने तब कहा था कि प्रधानमंत्री को ‘बेटी बचाओ’ के नारे पर कुछ करके दिखाना होगा. ट्विटर पर प्रधानमंत्री पर सीधा निशाना साधते हुए राहुल ने कहा कि बलात्कार और हत्या के आरोपियों को सरकार क्यों बचा रही है. उन्होंने कहा, ‘‘श्रीमान प्रधानमंत्री जी, आपकी चुप्पी अस्वीकार्य है.’’